### Beslutning

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 22. juni 2021 har vedtaget Magistratens foranstående indstilling af 14. juni 2021.

### Resumé

Musikhuset modtog i foråret 2020 en anlægsbevilling på 14 mio. kr. til projektet Ny Nedre Foyer, hvor Købmand Marcus Kjær bevilligede 11 mio. kr., og [adresse] bidrog med de resterende 3 mio. kr. fra egen anlægsopsparing (vedtaget af byrådet på møde den 26. august 2020).

Projektet er en længe ventet udvidelse og opgradering af [adresse] foran Symfonisk Sal, Rytmisk Sal og Det Jyske Musikkonservatorium.

De seneste måneders projektering har afsløret en række fordyrende udfordringer blandt andet i forhold til brandkrav, ventilation og dagslys. Samtidig har byggebranchen siden budgetteringen øget priserne markant grundet forøgede materialepriser.

Dette betyder, at projektets budget øges med 3 mio. kr. til i alt 17 mio. kr. Købmand Marcus Kjær har givet tilsagn om at dække 2,4 mio. kr. heraf, og Musikhuset dækker selv de resterende 0,6 mio. kr. via opsparede midler.

### Indstilling

At 1) der gives en indtægtsbevilling på 2,4 mio. kr. til Ny Nedre Foyer projektet i [adresse]. Bevillingen er finansieret via fondsbidrag fra Købmand Herman Sallings Fond.

At 2) der gives anlægsbevilling og tilsvarende rådighedsbeløb på 3 mio. kr. De 2,4 mio. kr. finansieres af Købmand Herman Sallings Fond, mens de 0,6 mio. kr. overføres via opsparede midler på anlægsområdet i [adresse].

### Sagens forløb

10-06-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-06-2021 Magistraten
Fremsendes til [adresse] med bemærkning, at Magistraten i mødet den 14. juni 2021 anbefaler, at byrådet tiltræder Magistratsafdelingen for Kultur og Borgerservices indstilling af 1. juni 2021.
 22-06-2021 [adresse]
Tilbagesendes Magistratsafdelingen for Kultur og Borgerservice med bemærkning, at byrådet i sit møde den 22. juni 2021 har vedtaget Magistratens foranstående indstilling af 14. juni 2021.